text:
Den Haag
‘S e baile mòr agus port air an àirde an ear-dheas nan Tìrean Ìsle a th’ ann an Den Haag neo 's-Gravenhage (IPA: dɛnˈɦaːx/sxraːvə(n)ˌɦaːɣə Portagailis: Haia,Laideann/Pòlais/Romàinis: Haga, Spàinntis: La Haya, Fraingis: La Haye). Tha e suidhichte aig 4m os cionn ìre na mara,[1] anns an roinn Zuid-Holland (An Òlaind a Deas). Tha am baile 21km air falbh bho Rotterdam (Prìomh-bhaile na dùthcha), 53km bho Amsterdam, 56km bho Utrecht agus 199km bho Ghroningen.[2] Tha 504,260 duine a' fuireach anns a’ bhaile fhèin, leis gur e an treas baile as motha san dùthaich, [3] [4] ach tha mu 1,088,508 anns an sgìre air fad.[5] Chaidh am baile a chlàradh airson a' chiad turas ann an 1242 mar Die Haghe (A' Choille). Dh'atharrachadh an t-ainm gu Des Graven Hage (Coille an Iarla) san 15mh linn. Canar 'Den Haag' ach sgrìobhar ' 's-Gravenhage', gu h-oifigeil.[6] Tha banrìghinn na dùthcha a' fuireach an seo. Chaidh Cornelius agus Johan de Witt a chur gu bàs an seo le gràisg fheargach fhiadhaich ann an 1672, ri linn Bliadhna na Dosgainne.[7]
Daoine Ainmeil[deasaich | deasaich an tùs]
- Willem Orange-Nassau (1650 - 1701) Fear-sgiùirseadh nan Gàidheal.
- Jan Tinbergen (1903 - 1993): Eaconamaiche.
- Cees Nooteboom (1933): Sgrìobhadair.
- Carel Struycken (1948): Actair.
- Derek de Lint (1950): Actair.
- Mark Rutte (1967): Fear-poileataigs.
Bailtean Co-cheangailte[deasaich | deasaich an tùs]
- Al Hoceima
- Bethlehem
- Juigalpa
- Nador
- Palembang
- Paramaribo
- Taza
- Warsaw
Ceanglaichean a-mach[deasaich | deasaich an tùs]
Iomraidhean[deasaich | deasaich an tùs]
- ↑ Mongabay
- ↑ Distance Calculator
- ↑ "Bailtean na Cruinne". Archived from the original on 2013-06-21.
- ↑ Geonames
- ↑ Haaglanden in Cijfers
- ↑ Taal Advies
- ↑ NNDB


c: text/html

text:
Fuerteventura
'S e eilean Spàinnteach agus an dàrna eilean as motha de na h-Eileanan Canàrach a tha ann am Fuerteventura. Tha e suidhichte anns a’ Chuan Siar.
Tha Fuerteventura cho farsaing ri 1,660 cilemeatair ceàrnagach. Anns a’ bhliadhna 2007 bha 94.386 de shluagh ann.
Tha Puerto del Rosario na phrìomh-bhaile, tha riaghaltas an eilein (Spàinntis: cabildo insular) suidhichte an seo.
'S e Mount Jandía a’ bheinn as àirde ann am Fuerteventura, tha i 807 meatair a dh'àirde.
Air sgàth nan tràighean gainmhich fada agus an na sìde blàithe tha an roinn turasachd gu math làidir anns an eilean. Tha port-adhair ann, le Fuerteventura Airport mar ainm.
Tha Fuerteventura na phàirt den cheàrn Las Palmas. Tha sia sgìrean aige:
- Antigua
- Betancuria
- La Oliva
- Pájara
- Puerto del Rosario
- Tuineje

robotstxt: allowed

filter: keep


text:
09/12/2012
Ann an Dèanamaid Adhradh air an t-seachdain seo cluinnidh sibh na sailm is leughadh a leanas:
Salm 103: 1-2 air fonn Dundee, os cionn na seinn an t-Urramach Niall Seathach le taic cho Choitheanalan Eaglais Leòdhais agus na Hearadh air a chlàradh ann an Eaglais Shaor a' Bhac.
Salm 89: 15-16 air fonn Torwood, os cionn na seinn tha Alasdair MacLeòid le taic bho Choitheanal Eaglais Shaor Shnìsoirt.
Salm 09: 1-2 air fonn Montrose, os cionn na seinn tha Iain Murchadh Màrtainn le taic bho Luchd seinn nan sailm nuair a bha iad air chuairt ann an Cathair-eaglais Poll a' Ghrùthain.
Leughadh: Marcus 10: 46-52
Ceann teagaisg: Marcus 10: 51-52.
Last on
More episodes
An t-Urramach Donnchadh MacLeòid
Rugadh an t-Urr Donnchadh MacLeòid ann an Càrlabhagh ann an 1954. Chaidh oideachadh ann am Bun Sgoil Chàrlabhaigh, Sgoil MhicNeacail agus Oilthigh Obar Dheathain mus deach e a-steach airson na ministrealachd.
Na òige ann an Càrlabhagh, 's e glè bheag do Bheurla a bh’aige – na chuimhne fhèin 's e na ciad fhacail Beurla a thuirt e nuair a bha e anns an sgoil “please Miss may I leave the room?”.
Bha agus tha ùidh mhòr aig Donnchadh anns a' chànan agus anns a' chultar agus 's e obair neach teagaisg Gàidhlig a' chiad obair a bh’aige as dèidh ceumnachadh à Oilthigh Obar Dheathain. Bha e a' teagaisg son ùine ann an sgoiltean Uibhist, ann an Dalabrog agus ann an Paibeil. Chaidh Donnchadh air ais dhan Cholaiste ann an 1980 – an turas seo gu Colaiste na h-Eaglaise Saoire son dreuchd ministeir a thoirt a-mach.
Chaidh a phòsadh ris a' chiad choitheanal aige ann an 1983 ann am Bun Illidh agus bha e an sin gu 1996 nuair a chaidh a phòsadh ri coitheanal Eaglais Shaor Pheairt far an robh e airson mu chòig bliadhna deug. Ann an 2011 chaidh Mgr MacLeòid a phòsadh ri coitheanal Eaglais Shaor Dhòrnaich. Bha Mgr MacLeoid cuideachd airson deich bliadhna na fhir deasachaidh na Colbh Ghaidhlig air an iris mhìosail “Monthly Record”.
Bha agus tha ùidh mhòr mhòr aig Mgr MacLeòid ann am ball coise agus gu sònraichte ann an sgioba bhall coise Partick Thistle - tha e pòsta aig Mòrag à Scalpaigh agus tha triùir theaghlach aca.